สังคมข่าวหุ้น
**หุ้นปรับลงเมื่อวานนี้ 5.60 จุด มาที่ 1,653 จุด น่าจะช่วยลดแรงกดดันและความเครียดของนักลงทุนลงไปได้บ้าง หลังจากดัชนีได้วิ่งขึ้นกว่า 90 จุด นับจากสิ้นปี 2561 แต่หุ้นที่ลงมาแค่ 5-6 จุด ยังไม่ถือว่าเป็นการปรับฐานอะไร และเชื่อว่าวันนี้หุ้นยังมีโอกาสบวก เพราะ “บจ.” หลายแห่งจะทยอยประกาศผลประกอบการไตรมาส 4/2561 กันออกมา  และน่าจะมีการเข้ามาเก็งกำไรกัน
7 ก.พ. 2562

คาเฟอีน
**หุ้นปรับลงเมื่อวานนี้ 5.60 จุด มาที่ 1,653 จุด น่าจะช่วยลดแรงกดดันและความเครียดของนักลงทุนลงไปได้บ้าง หลังจากดัชนีได้วิ่งขึ้นกว่า 90 จุด นับจากสิ้นปี 2561 แต่หุ้นที่ลงมาแค่ 5-6 จุด ยังไม่ถือว่าเป็นการปรับฐานอะไร และเชื่อว่าวันนี้หุ้นยังมีโอกาสบวก เพราะ “บจ.” หลายแห่งจะทยอยประกาศผลประกอบการไตรมาส 4/2561 กันออกมา  และน่าจะมีการเข้ามาเก็งกำไรกัน
**บัตรกรุงไทย หรือ “เคทีซี” ราคาหุ้นวิ่งสวนตลาดได้อย่างแรงมาก ๆ หากพูดในด้านของพื้นฐาน เชื่อว่านักลงทุนรับทราบกันอยู่แล้ว และแนวโน้มการทำกำไรในปีนี้ ก็น่าจะยังเติบโตต่อเนื่องไปได้อีก ส่วนราคาหุ้นที่วิ่งขึ้น บ้างก็ว่ารับข่าวเกี่ยวกับการตรึงดอกเบี้ยของ แบงก์ชาติ และใกล้เริ่มลุยธุรกิจพิโกฯ และนาโนไฟแนนซ์ อันนี้เป็นเรื่องที่ก็ว่ากันว่า แต่ที่ชัวร์สุดคือ หุ้นตัวนี้มีคนเข้ามาคอยคุมสภาพคล่อง หรือ “เจ้ามือ” นั่นแหละ และนี่ตลาดราคาผ่าน 30 บาทขึ้นมาได้ ต้องมาลุ้นว่า จะลากไปได้ถึงระดับไหน High เดิมหรือไม่
**บมจ.โกลเบล็กฯ หรือ GBX ราคาหุ้นวิ่งชนซิลลิ่ง บวก 0.18 บาท ปิด 0.79 บาท แถมมูลค่าซื้อขายพรวดขึ้นมากว่า 40 ล้านบาท ทั้งที่ก่อนหน้านี้เทรดเฉลี่ยต่อวันแค่หลักหมื่น หรือหลักแสนบาทเท่านั้น  หุ้นโบรกฯ ตัวนี้ในแง่พื้นฐานไม่มีอะไรเปลี่ยนแปลง และหากย้อนหลังไป ก็จะพบว่า หุ้น GBX เคยวิ่งทำนองนี้มาแล้ว เล่นกันอยู่ 2-3 วัน แล้วก็หายเข้ากลีบเมฆ และเชื่อว่าครั้งนี้จะเป็นไปในรูปแบบเดิม สงสัยไม่รู้เล่นหุ้นอะไรกันแล้ว ไปคว้าหุ้นโบรกฯ มาเล่นกัน
**“ทีเอ็มบี” ควบรวมกับ “ธนชาต” ใกล้จบแล้วล่ะ ล่าสุด วันที่ 13 ก.พ.นี้ จะนำเรื่องเข้าที่ประชุมบอร์ดของทีเอ็มบี และวันที่ 15 ก.พ.ขุนคลัง “อภิศักดิ์ ตันติวรวงศ์” จะจัดโต๊ะแถลงข่าวรายละเอียดต่าง ๆ ส่วนราคาที่จะใช้แลกหุ้นนั้น ยืนยันว่าจะไม่ต่ำกว่า 2.50 บาท และดีดลูกคิดคำนวณออกมาแล้ว คลังไม่ได้เสียประโยชน์ และในทางกลับกัน จะได้ประโยชน์มากกว่าการถือหุ้นแบบเดิม ๆ แน่นอน รวมถึงโอกาสสร้างการเติบโตกับธนาคารแห่งใหม่ที่เกิดจากการควบรวม
**กรุงไทย หรือ KTB มีแนวต้านสำคัญ 20.00 บาท ยังผ่านไม่ได้ และเมื่อผ่านไม่ได้ ราคาก็ต้องถอยลงไป แต่ในด้านเทคนิค การที่ราคาลงมาแบบนี้ (ปิด 19.70 บาท) ถือว่าน่ารับ เพราะแนวโน้มไตรมาส 1/2562 ผลประกอบการ หรือกำไรของกรุงไทยจะโดดเด่นสุดในกลุ่มธนาคารโดยเฉพาะการบันทึกรายได้จากขายที่ดิน AQ ส่วนจะนำไปตั้งสำรองฯ มากน้อยเท่าไหร่ หรือไม่เลยนั้น ยังต้องเฝ้าลุ้นกัน แต่ที่แน่ ๆ คือ จะมีเงินในส่วนนี้เข้ามาอย่างแน่นอน
**พี่ปอ หรือ PTT นับจากเดือนธันวาคม 2561 หลังราคาลงมาต่ำกว่า 50 บาท ก็ยังกลับขึ้นไปเหนือกว่านี้ไม่ได้ แม้บางวัน บางช่วง ราคาน้ำมันดิบจะดีดกลับได้บ้าง แต่พี่ปอของเรา ดีดขึ้นแค่สั้น ๆ มีแนวต้านที่ 50 บาทพอดี เข้าใจว่า น่าจะมีแรงขายทั้งทำกำไร และคนตัดขาดทุนที่อยู่ตามรายทางเยอะไปหมด นี่ยังไม่รวมกลุ่มติดหุ้นที่อยู่เหนือ 50 บาทขึ้นไปอีกนะ เว้นแต่จะมีปัจจัยบวกเข้ามาดันแรง ๆ นั่นแหละ  ถึงจะผ่านแนวต้านแบบวิ่งฉิวได้
**BEM มีข่าวดีเรื่องการเจรจากับการทางพิเศษฯ ได้ในทุกประเด็น ที่เหลือก็รอแค่นำเสนอที่ประชุมผู้ถือหุ้นเท่านั้น แต่ราคาหุ้นเหมือนจะตอบรับกับข่าวนี้ไปแล้ว แทบไม่ขยับเลย ล่าสุดอยู่ที่ 10.60 บาท ส่วนราคาเป้าหมายของโบรกฯ ต่าง ๆ ก็อยู่ที่ 11 บาทต้น ๆ เท่านั้น ถือว่าหุ้นมีอัพไซด์ไม่เยอะ ราคาเลยเหมือนจะยืนหลับอยู่ตรงนี้แหละ
**ผยง ศรีวณิช  เอ็มดี แบงก์กรุงไทย (KTB) กำลังปลื้มยอดโหลดกรุงไทย NEXT มากกว่า 4 ล้านราย หลังเปิดให้บริการ 3 เดือน ล่าสุด เปิดตัว 7 ฟีเจอร์ใหม่ ทั้งถอนเงินไร้บัตร เปิดบัญชีออนไลน์ ขอสินเชื่อ ฯลฯ เพื่อผลักดันธนาคารสู่การเป็น NEXT to Invisible Banking คาดสิ้นปีมีผู้ใช้งาน 10 ล้านคน